सूरत. बचपन में पोलियो होने के कारण लक्ष्मण बिरहाडे के दोनों पैर बेकार हो चुके हैं। इसके बाद भी उनके हौसले काफी कम नहीं हुए। डिंडोली के रहने वाले 28 साल के लक्ष्मण आज इंटरनेशनल व्हीलचेयर क्रिकेट के आलराउंडर खिलाड़ी हैं। 1 से 4 अप्रैल तक मुंबई और कोल्हापुर में बांग्लादेश के खिलाफ होने वाले मैच के लिए उनका सिलेक्शन किया गया है। यही नहीं 7 से 10 अप्रैल के बीच उत्तराखंड में भारत-बांग्लादेश-नेपाल के बीच होने वाली व्हीलचेयर टी-20 सीरीज में भी वह खेलेंगे।